**S p r á v a  o výchovno-vzdelávacej činnosti, jej výsledkoch a podmienkach materskej školy za školský rok 2022/2023**

Predkladá:   
Bc. Očkajáková Marcela  
riaditeľka MŠ

.....................................................

Prerokované na pedagogickej rade dňa:

Prerokované členmi Rady školy:

Stanovisko Rady školy:   
Rada školy odporúča obci Hruštín s c h v á l i ť Správu o výsledkoch a podmienkach výchovno- vzdelávacej činnosti MŠ Hruštín, Pod Brehom 207, Hruštín za školský rok 2022/2023

.....................................................   
predseda Rady školy

Stanovisko zriaďovateľa:   
Obec Hruštín s c h v a ľ u j e / n e s c h v a ľ u j e Správu o VVČ, jej výsledkoch a podmienkach výchovno-vzdelávacej činnosti MŠ Hruštín, Pod Brehom 207, Hruštín za školský rok 2022/2023

...................................................  
 starosta obce Hruštín  
 Mgr. Škapec František

**OBSAH:**

Východiská a podklady

1. Základné identifikačné údaje o materskej škole
   1. Zamestnanci MŠ
2. Údaje o poradných orgánoch

2.1 Rada školy pri MŠ

2.2 Pedagogická rada

1. Údaje o deťoch

3.1 Počet detí prijatých do MŠ

3.2 Zápis detí do 1.ročníka ZŠ

3.3 Údaje o výsledkoch hodnotenia podľa poskytovaného stupňa výchovy a vzdelávania

1. Údaje o aktivitách a prezentácii MŠ na verejnosti
2. Priestorové a materiálno – technické vybavenie MŠ
3. Ďalšie informácie o MŠ
4. Ciele realizované z koncepčného zámeru rozvoja školy a vyhodnotenie jeho plnenia

8.1 Oblasť výchovno – vzdelávacej činnosti

8.2Hodnotenie výchovno-vzdelávacieho procesu

1. Spolupráca MŠ s rodičmi a inými inštitúciami
2. Riadiaca a kontrolná činnosť

**Východiská a podklady:**

Správa bola vypracovaná v zmysle:

1. Vyhlášky Ministerstva školstva SR č. 526/2021 Z.z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení
2. § 5 ods. 7, písm. g) Zákona 596/2003 Z. z. o štátnej správe v školstve a školskej samospráve a o zmene a doplnení niektorých zákonov
3. Metodického usmernenia MŠ SR č. 10/2006-R k vyhláške MŠ SR č. 9/ 2006 Z.z.
4. Koncepcie materskej školy a jej zmien
5. Školského vzdelávacieho programu a rozvíjajúcich vzdelávacích programov
6. Plánu práce školy na školský rok 2022/2023
7. Informácií o činnosti Rady školy pri MŠ Hruštín
8. **Základné identifikačné údaje o MŠ**

|  |  |
| --- | --- |
| **Názov školy** | Materská škola Hruštín, |
| **Adresa školy** | Pod Brehom 207/5, Hruštín 029 52 |
| **Tel.čísla** | 043/5577119  0901 706 637 |
| **Webové sídlo** | [www.mshrustin.edupage.org](http://www.mshrustin.edupage.org).  [mshrustin@gmail.com](mailto:mshrustin@gmail.com) |
| **Zriaďovateľ** | Obec Hruštín |

**1.2. Zamestnanci MŠ**

V mesiaci marec 2023 začala pred odchodom na dôchodok čerpať dovolenku Jaššová Daniela, ktorá ukončila svoju dlhoročnú činnosť učiteľky v MŠ Hruštín 16.júna 2023. Na jej zastupovanie nastúpila od 1.3.2023 sl. Sivoňová Tatiana z Námestova. Tá si začala v MŠ realizovať adaptačné vzdelávanie pod dozorom Mgr. Vlžákovej Silvie. Vzhľadom na to, že učiteľka nespĺňala očakávania, bol s ňou po mesiaci ukončený pracovný pomer. Od apríla 2023 nastúpila pani Mgr. Zboňáková Miroslava z Rabče, ktorá svoju činnosť ukončila 16.augusta 2023 a to z dôvodu inej pracovnej ponuky. V máji začala pred nástupom do zamestnania po rodičovskej dovolenke čerpať dovolenku Mgr. Kršáková Marta, ktorá sa vráti do MŠ od septembra 2023. V auguste by mala odchodom na dôchodok ukončiť svoju dlhodobú pedagogickú činnosť pani učiteľka Martvoňová Terézia.

Vzniknutím dlhodobej PN kuchárok Maťašákovej Marcely a Špaglovej Márie, boli na ich zastupovanie do kuchyne dočasne na dohodu prijaté Kupčová Terézia a Škapcová Helena. Vzhľadom na opätovný nárast stravníkov v ŠJ bola v máji 2023 dočasne prijatá Žilincová Jana, ktorá ukončila PP v júni 2023.

**Pedagogickí zamestnanci MŠ:**

|  |  |
| --- | --- |
| **Meno** | **Funkcia** |
| Bc. Očkajáková Marcela | riaditeľka MŠ |
| Jaššová Daniela | učiteľka/ 16.6.2023 odchod na dôchodok poverená zastupujúca riaditeľky MŠ |
| Mgr. Vlžáková Silvia | učiteľka /predseda RŠ |
| Michnová Viera | Učiteľka |
| Martvoňová Terézia | učiteľka/august 2023 ukončenie PP/odchod na dôchodok |
| Ing. Macáková Martina | Učiteľka |
| Kutlíková Zuzana | učiteľka/zastupovanie počas MD |
| Bc. Bohucká Jana | učiteľka/zastupovanie, 31.1.2023 ukončený PP |
| Sochová Adela | učiteľka/zastupovanie od 1.10.2022 |
| Sivoňová Tatiana | zač.učiteľka/zastupovanie 1.3.-30.3.2023 |
| Mgr.Zboňáková Miroslava | učiteľka/zastupovanie 1.4.-16.8.2023 |
| Mgr.Kršáková Marta | učiteľka/čerpanie dovolenky od 1.5.2023 |

V MŠ je 100% kvalifikovanosť pedagogických zamestnancov, všetci spĺňajú predpoklady na výkon pedagogickej činnosti podľa zákona 138/2019, zákon o pedagogických a odborných zamestnancoch a o zmene a doplnení niektorých zákonov. Pedagogickí zamestnanci spĺňajú

* kvalifikačné predpoklady
* bezúhonnosť
* zdravotná spôsobilosť
* ovládanie štátneho jazyka.

**Nepedagogickí zamestnanci MŠ**

|  |  |
| --- | --- |
| **Meno** | **Funkcia** |
| Snováková Zuzana | vedúca školskej jedálne  finančná pracovníčka |
| Macáková Daniela | kuchárka/ hlavná kuchárka |
| Maťašáková Marcela | Kuchárka |
| Hutirová Marcela | Kuchárka |
| Špaglová Mária | pomocná kuchárka |
| Katreníková Monika | upratovačka |
| Michalčíková Terézia | upratovačka, školníčka |
| Kupčová Terézia | zastupovanie počas PN Maťašákovej |
| Škapcová Helena | zastupovanie počas PN Špaglovej |
| Žilincová Jana | pomocná kuchárka zastupovanie počas dlhodobej PN |

1. **Údaje o poradných orgánoch MŠ**

**2.1 Rada školy pri MŠ**

Rada školy pri MŠ Hruštín, Pod Brehom 207 bola ustanovená v zmysle § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. Rada školy sa skladá zo 7 členov:

|  |  |
| --- | --- |
| **Meno** | **Obsadenie** |
| Mgr. Vlžáková Silvia | predseda RŠ |
| Ing. Macáková Martina | člen za pedag. zam. MŠ |
| Macáková Dana | člen za neped. zam. MŠ |
| Mgrart. Kupčuláková Miroslava | člen za rodičov |
| Mgr. Halušková Mária | člen za rodičov |
| Mgr.Uhríková Katarína | za ZŠ |
| Ing.Teťáková Ivana | delegovaná za OZ |

Počas školského roka 2022/2023 sa rada školy stretla 2- krát .

Obsah rokovania rady školy bol:  
• Správa výchovno-vzdelávacej činnosti za šk.rok 2021/2022  
• Školský poriadok materskej školy   
• Plán práce materskej školy na príslušný školský rok  
• Aktuálne informácie o pedagogicko-organizačnom a materiálnom zabezpečení materskej  
školy.

Rada školy bola na zasadnutiach priebežne informovaná o strategických cieľoch a plánoch ďalšieho nasmerovania a rozvoja školy, ako aj hlavných úlohách a činnostiach   
v spolupráci s rodičmi vyplývajúcich z koncepčného zámeru materskej školy a plánu práce na daný školský rok.

**2.2 Pedagogická rada**

Je zložená z členov pedagogického kolektívu, je jednou z organizačných foriem činnosti pedagogického zboru, ktorá spája zodpovednosť riaditeľky MŠ so skupinovým poradenstvom ostatných pedagogických zamestnancov. V tomto školskom roku sa zišla 4x, kde obsahom rokovaní boli:

* + informácie k dokumentácii školy
  + informácie k novelizácii zákonov
  + stanoviská k výsledkom výchovy a vzdelávania
  + podmienky prijímania na predprimárne vzdelávanie
  + evalvácia, autoevalvácia
  + plánovanie akcií a ukončenia školského roka.

**Pracovná porada** so všetkými zamestnancami sa zrealizovala počas roka 3x, kde sa riešili pracovno-bezpečnostné záležitosti, dodržiavanie disciplíny a plnohodnotné využitie pracovného času. Volil sa nový zástupca pre sociálny fond a člen inventerizácie.

**3. Údaje o  deťoch**

**3.1. Počet detí prijatých do MŠ (vekové zloženie)**

|  |  |  |  |  |  |
| --- | --- | --- | --- | --- | --- |
| **Tr.** | **vek** | **počet detí** | **triedna učiteľka** | **Učiteľka** | **Triedny dôverník** |
| 1. | 5-6 | 25/4 deti  pokračujú v PPV | Michnová Viera | Ing. Macáková Martina | Pašková Katarína |
| 2. | 5-6 | 26/1 ŠVVP  12 SVS | Kutlíková Zuzana | Martvoňová Terézia | Vlžáková Lenka |
| 3. | 4-5 | 23 SVS | Bc. Očkajáková Marcela | Sochová Adela | Halušková Mária |
| 4. | 3-4 | 18+4 | Mgr. Vlžáková Silvia | Jaššová Daniela | Martvoňová Júlia |

Počet nahlásených detí na školský rok 2022/2023 bolo 95, z toho 39 detí s povinným predprimárnym vzdelávaním. 5 deti pokračovalo v plnení PPV, dve deti boli so ŠVVP, ku ktorým sa nepodarilo včas zohnať asistenciu, tak jedno sprevádzala pri pobyte v MŠ matka. V priebehu roka boli prijaté ďalšie 4 deti.

Vzhľadom na trvajúcu nepriaznivú vojnovú situáciu na Ukrajine, začalo MŠ aj tento rok navštevovať jedno ukrajinské dieťa. Podľa veku malo byť zaradené do 1.ročníka ZŠ, ale vzhľadom na neznalosti slovenskej reči sa zaradilo do zmiešanej triedy MŠ (2.trieda).

**3.2. Zápis detí do 1. ročníka ZŠ**

|  |  |  |
| --- | --- | --- |
| **Počet predškolákov** | **Zaškolených** | **Pokračovanie v predprim.vzdel.** |
| 39 | 36 | 3 |

Zápis do 1.ročníka ZŠ sa tento školský rok konal za prítomnosti detí aj rodičov. Učiteľky zo ZŠ si hravou formou otestovali predškolákov. Trom deťom tak bolo na základe výsledkov testovania školskej spôsobilosti (zamestnancami CPPPaP) odporučené, a na základe žiadosti zákonných zástupcov aj odsúhlasené pokračovanie v predprimárnom vzdelávaní. Jedno dieťa sa nasťahovalo s rodinou do našej obce a tiež malo návrh na pokračovanie v predprim. vzdelávaní. Jedno dieťa s PPV, ktoré malo ŠVVP ukončilo dochádzku do MŠ a nastúpilo do špeciálnej MŠ v NO, aby tam pokračovalo v povinnom primárnom vzdelávaní.

**3.3. Údaje o výsledkoch hodnotenia podľa poskytovaného stupňa výchovy a vzdelávania**

Na základe hodnotiacich správ o výsledkoch výchovno-vyučovacieho procesu a aktivitách v jednotlivých vekových skupinách konštatujem, že úlohy Štátneho a Školského vzdelávacieho programu ako aj hlavné úlohy plánu práce vyplývajúce z pedagogicko-organizačných pokynov na školský rok 2022/2023 boli splnené. Detí mladšieho veku vymeškávali výchovno-vzdelávací proces v priemere kvôli chorobnosti. Návštevnosť detí, ktoré mali rok pred nástupom na povinnú školskú dochádzku bola vo výbornej miere, k čomu určite dopomohlo aj sprísnenie zákona o dochádzke detí, ktorý je platný od septembra 2022. Rozlúčka s predškolákmi sa konala slávnostne za účasti rodičov.

**Realizovaním plánov, ktoré boli pripravované podľa Školského vzdelávacieho programu sme taktiež:**

- rešpektovali rozdielne výchovno-vzdelávacie potreby detí a vzhľadom na rozvojové možnosti a schopnosti sa diferencovali výchovno-vzdelávacie požiadavky detí,

- výchovno-vzdelávacia činnosť sa realizovala formou rôzne obsahovo zameraných hier, hru sme uplatňovali ako jednu z najdôležitejších metód a prostriedkov učenia sa detí,

- výchovno-vzdelávacia činnosť bola plánovaná týždenne,

- metódy, formy a prostriedky boli citlivo vyberané, v prevažnej miere zohľadňovali aktuálne výchovné potreby, vývinové a individuálne osobitosti detí,

- využívali sme činnosti prepojené so životom – vychádzky do prírody, do okolia MŠ, následne sa proces edukácie častejšie realizoval v exteriéry – na dvore MŠ, podľa nariadení,

- využívali sme dramatickú hru na rozvíjanie aktivity, fantázie a predstavivosti detí,

- cielene zapracovávali do jednotlivých činností aj úlohy na rozvoj grafomotorických zručností a predčitateľských schopností detí. Bol zabezpečený vhodný grafický aj výtvarný materiál, certifikované pracovné zošity. Vo výtvarných činnostiach sme dodržiavali postupnosť, podnecovali deti k tvorivému sebavyjadreniu,

- učiteľky všetkých tried realizovali v prevažnej miere skupinovú, individuálnu prácu, čím cielene pôsobili na osobnostný rozvoj, socializáciu, prebúdzanie a rozvíjanie ašpirácií detí. Svoje pôsobenie nasmerovali tak, aby deti podľa svojich intelektových, fyzických, emocionálnych a duševných schopností rozumeli okolitému svetu, prírode, iným ľuďom, kultúram, hodnotám a mohli sa tvorivo prejaviť,

- pravidelným denným pobytom vonku sa otužoval detský organizmus, rozvíjali sme u detí pohybové schopnosti. Pobyt vonku sa vynechával len v prípade nepriaznivého počasia,

- podporovali sme u detí experimentovanie a bádanie detí prostredníctvom edukačných programov, encyklopédií, internetu, vychádzok. Podporovali sme u detí hodnotiace a sebahodnotiace zručnosti, učili sme ich vzájomnému rešpektovaniu a spolupráci. Využívali sme digitálnu techniku s rešpektovaním vývinových osobitostí predškolského veku,

-vo VVČ sme využívali hudobné nástroje, nástroje detského Orffovho inštrumentára,

- v pedagogickom prístupe sme rešpektovali ,,Dohovor o právach dieťaťa“

- logopedická starostlivosť prebiehala pod vedením školskej logopedky Mgr. Fašungovej Kataríny 2x mesačne vo vyhradených priestoroch MŠ, za dodržania stanovených podmienok a pravidiel,

- Školský poriadok a ostatná dokumentácia MŠ boli vypracované v súlade s legislatívou, prerokované na pedagogických a pracovných poradách, na rade školy. S potrebnými dokumentmi boli oboznámení aj rodičia,

- krúžková činnosť ,,Angličtina hrou“ zabezpečovalo CVC Maják z Námestova, interné krúžky MŠ realizovali učiteľky MŠ, krúžky sa realizovali podľa predpisov v poobedňajších hodinách,

- pri prijímaní detí na predprimárne vzdelávanie sa postupovalo v súlade s legislatívou, žiadosti o prijatie detí na predprimárne vzdelávanie MŠ prijímala prostredníctvom pošty, alebo osobne, odovzdávanie rozhodnutí prebiehalo osobne s rodičmi,

- osvedčenie o predprimárnom vzdelaní bolo vydané 30.06.2023 všetkým deťom, ktoré ukončili povinné predprimárne vzdelávanie.

**Vďaka premyslenej plánovanej činnosti boli aktivity zamerané na celkový osobnostný rozvoj detí v oblastiach stanovených v *ŠVP pre predprimárne vzdelávanie v MŠ* (2016):**

1.) JAZYK A KOMUNIKÁCIA (rozvoj komunikačných kompetencií dieťaťa vo všetkých jazykových rovinách s využitím špecifického rozvojového potenciálu písanej reči)

2.) MATEMATIKA A PRÁCA S INFORMÁCIAMI (rozvoj základov pre matematické a informatické poznatky a zručnosti, pomocou ktorých sa ďalej rozvíja matematické myslenie a matematické kompetencie nevyhnutné pre vzdelávanie na vyšších stupňoch vzdelávania)

3.) ČLOVEK A SPOLOČNOSŤ (poznávanie spoločenského prostredia a prosociálna výchova: vedenie dieťaťa k základnej orientácii v blízkom spoločenskom prostredí - v jeho časových, priestorových, sociálnych, medziľudských vzťahoch)

4.) ČLOVEK A PRÍRODA (počiatočný rozvoj prírodovednej gramotnosti, vedenie detí k vyjadrovaniu aktuálnych predstáv o predmetoch, javoch a situáciách)

5.) ČLOVEK A SVET PRÁCE (utváranie a rozvíjanie základných zručností zvládať úkony bežného dňa a zručností pri používaní nástrojov potrebných v bežnom živote)

6.) UMENIE A KULTÚRA (rozvoj estetického cítenia v oblasti hudby a umenia)

7.)ZDRAVIE A POHYB (informovanie a vedenie k zdravému životnému štýlu a zdokonaľovaniu pohybových schopností a zručností)

1. **Údaje o aktivitách a prezentácii materskej školy na verejnosti**

|  |  |  |
| --- | --- | --- |
| **Termín** | **Aktivita** | **Poznámka** |
| 30.08/2022 | ZRPŠ | rodičia |
| 8.09/2022 | Úvodná logopedická depistáž | triedy 1., 2., 3. |
| 10/2022 | Šarkaniáda v MŠ | celá MŠ |
|  | Deň dôchodcov v KD | 2. trieda |
| 19.10. |  | celá MŠ |
| 26.10. | Pečenie koláča | 3.,4. trieda |
|  | Túra do prírody | 1.,2.trieda |
|  |  |  |
| 11/2022 | Jablkový receptárik | dobrovoľná účasť |
| 4.11. | Deň materských škôl | celá MŠ |
| 29.11. | Pečenie oblátok | celá MŠ |
| 5.12. | Olaf | celá MŠ |
| 6.12. | Mikuláš | celá MŠ |
| 9.12. | List Ježiškovi | celá MŠ |
| 14.12. | Posedenie pri stromčeku | 3.a 4.tr. |
| 15.12. | Posedenie pri stromčeku | 1.a 2. tr. |
| 16.12. | Vianočné trhy | 1.tr |
| 20.12. | Pečenie medovníkov | celá MŠ |
| 21.12. | Zdobenie medovníkov | Celá mš |
| 25.12. | Jasličková pobožnosť | 1.tr. |
|  |  |  |
| 1/2023 | Najkrajší snehuliak 3 | dobrovoľná účasť |
| 17.1. | Koľada | Celá MŠ |
|  | Postavíme snehuliaka |  |
|  | Sánkovačka |  |
|  |  |  |
| 2/2023 | Fašiangový receptárik | dobrovoľná účasť |
| 7.2. | Divadlo Kúzelník a Zvedavka | Celá MŠ |
| 15.2. | Maškarný ples | celá MŠ |
| 22.2. | Knižnica v DK | predškoláci |
|  |  |  |
| 3/2023 | Výtvarná súťaž enviráčik | 1.,2.tr |
|  | Knižka putovníčka | Celá MŠ |
|  | Výtvarná s. Vesmír očami detí | 1.,2.tr. |
| 22.3. | Deň vody |  |
| 23.3. | Depistáž školskej spôsobilosti | deti predškolského veku |
| 24.3. | Sférické kino | Celá MŠ |
| 28.3. | Fotenie detí | celá MŠ |
| 30.3. | návštevaZŠ | predškoláci |
|  |  |  |
| 4/2023 | Výtv.s.:Gajdoši | 1.,2.,trieda |
|  | Zber elektroodpadu |  |
| 17.4. | Zápis do 1.ročníka ZŠ | predškoláci |
| 22.4. | Deň Zeme | 1.,2.,3.trieda |
| 28.4. | Stavanie Mája | celá MŠ |
| 5/2023 |  |  |
| 3.5. | Divadlo Pampúšik | celá MŠ |
| 12.5. | Deň matiek | 1.,2.tr. |
| 14.5. | Deň matiek v KD | Predškoláci/2.tr |
| 16.5. | Luskáčik | celá MŠ |
| 19.5. | Deň matiek v MŠ | 3.,4.tr. |
| 25.5.-2.6. | Týždeň detských radostí: | celá MŠ |
|  | * Dopravné ihrisko |  |
|  | * Športová olympiáda |  |
|  | * Hľadanie pokladu |  |
|  | * Hasičská zbrojnica |  |
|  | * Psíček a mačička-divadlo |  |
| 8.6.. | Športová olympiáda/Zákamenné | 5 detí |
| 22.6. | Rozlúčka s predškolákmi | celá MŠ |
| 27.6. | Prijímanie detí do MŠ | S osobnou účasťou |
| 28.6. | Sanitka v MŠ | celá MŠ |
|  | Deň rodiny na Kutine | Predškoláci/1.tr. |
| 29.6. | Výlet predškolákov | deti končiace dochádzku do MŠ |
|  | Cvičný poplach | celá MŠ |
|  | Logická olympiáda | deti končiace dochádzku do MŠ |
|  |  |  |
|  | **NEZREALIZOVANÉ AKCIE** |  |
|  | Beseda s policajtom |  |
|  | Beseda s poľovníkom |  |
|  | Otvorená hodina |  |

Prerušenie prevádzky MŠ bolo počas prázdnin a to v prípade malého záujmu rodičov o prevádzku:

* 31.10.2022 – 1.11.2022 (jesenné prázdniny)
* 12.11.2022 – 18.11.2022
* 23.12.2022 – 8.1.2023 (vianočné prázdniny)
* 27.02.2023 – 5.03.2023 (jarné prázdniny)
* 6.04.2023 - 11.04.2023 (veľkonočné prázdniny)

Prevádzka počas letných prázdnin (nahlásených 38 detí) bola v dvoch triedach od 1.7. do 21.7.2023.

Počas školského roka bolo povolené realizovať študentkám pedagogických škôl prax priamo v zariadeniach. Tento šk.rok v MŠ Hruštín neabsolvovala študentskú prax žiadna študentka.

**Celoročne realizované projekty a aktivity**

***Zapojenie sa do iných akcií:***

* Logická olympiáda pre najmenších
* LUSKÁČIK – organizácia matematickej olympiády pre hornooravské škôlky

***Prezentácia výtvarných prác detí v súťažiach***

* ,,Moje obľúbené zvieratko“ – CVČ Maják, z 24 zaslaných prác boli dve výherné
* ,,Vesmír očami detí“ – Oravské kult. stredisko, z 12 zaslaných prác boli tri výherné
* ,,Keď gajdoši gajdujú..“ Oravské kult. Stredisko, z 10 zaslaných prác boli dve výherné.

**Krúžková činnosť v MŠ**

|  |  |  |
| --- | --- | --- |
| **Názov** | **Vyučujúci** | **Deti** |
| **Angličtina hrou** | CVČ Maják | nahlásené deti predš. veku |
| **Náboženstvo** | Macáková Martina | predškoláci |

**5. Priestorové a materiálno-technické vybavenie MŠ**

Materská škola je štvordielna, účelová budova, každá trieda má príslušné priestory. Celý komplex je zložený z pavilónov:

A- 1.trieda (5-6 ročné deti), sklad učebných pomôcok, kancelária riaditeľky MŠ, 2. trieda (5-6 ročné deti), šatne a sociálne zariadenia,  
B- spojovacia chodba, v ktorej sa nachádza kuchyňa, práčovňa, sklady bielizne a potravín, kancelária vedúcej šk.jedálne,  
C- 3.trieda, knižnica, spálňa, 4.trieda, šatne a sociálne zariadenia, jedáleň.

Priebežne sa kupovali did.pomôcky na realizáciu VVČ, knižnica sa dopĺňala detskou a odbornou literatúrou. MŠ odoberá pedagogické časopisy Predškolská výchova a Škola, ktorými si učiteľky zlepšujú rozhľad v problematike školstva a legislatívy.

**Realizované opravy, rekonštrukcie a údržba:**

Začiatkom šk.roka sa previedla pravidelná revízia elektrospotrebičov revíznym technikom pánom Vrábom D. Postupne sa počas celého roka odstraňovali vyskytnuté závady:

* vymenili sa hlavice na radiátoroch v priestoroch jedálne, 1. a 2. triedy,
* prebehla pravidelná kontrola hydrantov, výmena hasiacich prístrojov (2ks) a zakúpili sa 2 nové hadice,
* nalepil sa polystyrén na čelovú stenu v jedálni, vďaka čomu je aspoň d určitej miery utlmená hlučnosť a pre deti je vytvorená pekná estetická stena,
* zakúpili sa potrebné riady do jedálne, opravili sa elektrospotrebiče, zakúpila sa chladnička,
* opravila sa v jedálni dlažba – nová prístavba, na ktorej sa vytvorili vypukliny,
* riešil sa problém s obsiahnutím siete v areály, prebehla kontrola kamerového systému,
* prebehla BOZP a protipožiarna kontrola pánom Trabalíkom a Kurtulíkom, následne sa odstránili nájdené závady (boli osadené samozatváracie mechanizmy na protipožiarne dvere – 3ks v jedálni),
* na dvore sa vypílili stromy (brezy a smrek), ktoré bránili prísunu slnka na dvor a svojou veľkosťou už začali byť nebezpečné pre priestor,
* s OVS sa vyčistil septik, previedlo sa krtkovanie sociálneho zariadenia (šatňa neped. Zamestnancov),
* pravidelne sa kosil areál MŠ a breh,
* v priestoroch kuchyne bolo nainštalované bezpečné vedenie plynu, osadenie skríň pre skladovanie plynových nádob (Zajac J.),
* zakúpili sa nové šatňové skrine do šatne 4.triedy,
* počas letných prázdnin sa realizovala výmena svetiel v celom interiéry MŠ. Firmou Felektro-instal z Dolného Kubína boli zakúpené a následne vymenené svetlá v triedach, v starej časti jedálne, v chodbách, na schodiskách a niektorých skladových priestoroch. V chodbách a šatniach sa po prehodnotení nainštalovali svetlá na senzor, ktoré sa zapínajú a vypínajú podľa pohybu v priestore. Veríme, že táto renovácia svietidiel prinesie pre zariadenie pozitíva vo forme ušetrenej elektrickej energie.

**Návrhy opatrení na budúci školský rok:**

* podľa možností a financií zrealizovať rekonštrukciu sociálneho zariadenia v pavilóne C (3.trieda).

**6. Ďalšie informácie o materskej škole**

**Psychohygienické podmienky výchovy a vzdelávania**

Z hľadiska psychohygieny bola organizácia MŠ uspôsobená tak, aby sa jednotlivé činnosti striedali v časovom slede podľa *Štátneho vzdelávacieho programu pre   
predprimárne vzdelávanie v MŠ* a zohľadňovali sa tak potreby vekových skupín detí a prispôsobovali sa ich momentálnym požiadavkám. Na tieto podmienky vplýva i prostredie, hygiena, ako i vzťahy medzi personálom MŠ, vzťahy medzi personálom a rodičmi. V MŠ je vyvážená aktívna a pasívna stránka činností, /striedanie aktivity a oddychu/, pravidelnosť   
v podávaní stravy, ktoré je realizované v jedálni MŠ.

**7. Ciele realizované z koncepčného zámeru rozvoja školy a vyhodnotenie jeho plnenia**

**7.1. Oblasť výchovno-vzdelávacej činnosti**

Hlavným cieľom výchovy a vzdelávania v materskej škole bolo dosiahnutie optimálnej kognitívnej, senzomotorickej a sociálno-citovej úroveň ako základu pripravenosti pre školské vzdelávanie a na život v spoločnosti. Východiskom bola jedinečnosť dieťaťa, aktívne učenie a začleňovanie do skupiny a kolektívu. Školský vzdelávací program ***,,Otváraj sa brána, pekná maľovaná, budeme sa spolu hrať, jeden druhému pomáhať“*** bol prepracovaný v súlade so *Štátnym vzdelávacím programom pre predprimárne vzdelávanie v materských školách.* Teda východiskom pre výchovno-vzdelávaciu činnosť v uplynulom školskom roku bol ŠVP pre predprimárne vzdelávanie v MŠ, Školský vzdelávací program, Plán práce školy, ktorý bol okrem iného vypracovaný na základe Pedagogicko-organizačných pokynov Ministerstva školstva SR na stanovený školský rok. Pedagogický proces prebiehal v súlade so Školským zákonom, vyhláškou MŠ SR č. 541/2021 Z. z. o materskej škole a ďalej za dodržiavania Školského poriadku školy a pracovnoprávnych predpisov.

Od 1.11.2021 MŠ začala naplno využívať EDUPAGE stránka. Každému zamestnancovi a rodičovi bol vygenerovaný kód, na základe ktorého sa mohol prihlásiť. Takto sa uľahčil spôsob informovanosti o platbách, akciách MŠ a zlepšila sa komunikácia medzi rodičmi a učiteľkami.

**7.2. Hodnotenie výchovno-vzdelávacieho procesu**

Výsledky výchovno-vzdelávacieho procesu materskej školy, zameranej na tvorivo humanistickú výchovu detí, na rozvíjanie ľudských zdrojov, na vytváranie dobrých pracovných podmienok, hodnotím pozitívne:

• napĺňali sme potrebu dieťaťa sociálneho kontaktu s rovesníkmi,

• uľahčovali sme dieťaťu plynulú adaptáciu na zmenené prostredie (na materskú školu), podporovali vzťah dieťaťa k poznávaniu a učeniu sa hrou,

• inovovali sme obsah, metódy a formy práce s deťmi realizáciou výchovy a vzdelávania v zmysle *Štátneho vzdelávacieho programu pre predprimárne vzdelávanie v MŠ* ,

• podporovali sme rozvoj pohybových schopností detí a zdravého životného štýlu,

• rozvíjali sme cieľavedome, systematicky a v tvorivej atmosfére osobnosť dieťaťa v psychomotorickej, poznávacej, sociálnej, emocionálnej a morálnej oblasti,

• uplatňovali a chránili sme práva dieťaťa v spolupráci s rodinou, zriaďovateľom a inými inštitúciami (pri zachovaní etického princípu spolupráce) s rešpektovaním potrieb dieťaťa,

• vytvárali sme deťom podmienky na prípravu na vstup do ZŠ,

• využívali sme portfólio dieťaťa pre jeho lepšie hodnotenie a poznanie,

• získavali dôveru rodičov v individuálnom výchovnom poradenstve a upriamovali ich pozornosť na pozitívne prejavy v správaní sa svojho dieťaťa a v prípade potreby ich nasmerovali na ďalšie odborné poradenstvo s inými odborníkmi (pediater, logopéd, psychológ, atď.).

**Negatíva:**   
- vysoký počet detí v triedach sťažuje učiteľkám výchovno-vzdelávací proces, individuálny prístup, ktorý je nevyhnutný pre určité deti v triede, ktoré sa vymykajú norme,

- v uponáhľanom živote sa čoraz viac rodičia vyhýbajú odpovediam na zvedavé detské otázky a spoločnej komunikácii,

- často rodičov zaťažuje návšteva u logopéda, psychológa, a preto ju zanedbávajú.

**Opatrenia:**   
- výchovno-vzdelávaciu činnosť v triede 5-6 ročných detí prispôsobiť individuálnych potrebám detí v rámci intenzívnej predškolskej prípravy,

- v interakcii s rodičmi sa snažiť o rozvoj grafomotorických a komunikačných schopností detí,

- snažiť sa o rozvoj predčitateľskej gramotnosti, učiť deti pracovať s knihou,

- správnym prístupom nabádať a upozorňovať rodičov na dôležitosť logopedickej starostlivosti u detí s chybnou výslovnosťou,

- zmeniť postoj rodičov k psychologickému vyšetreniu dieťaťa, lebo ho väčšina podceňuje.

**8. Spolupráca školy s rodičmi, s inými inštitúciami**

**Spolupráca s rodičmi:**

- bola priateľská, rodičia sa angažovali do organizovaných aktivít ZRPŠ  
- individuálne pohovory, konzultácie s učiteľkami,  
- zabezpečený informačný systém na nástenkách a viditeľných miestach MŠ s oboznamovaním VVČ a aktivitách MŠ, využívanie EDUPAGE stránky,  
- testovanie školskej spôsobilosti.

* Pozitíva:
* najviac sa osvedčila priama spontánna komunikácia,
* rodičia sa zúčastňujú vo veľkom počte na spoločných posedeniach,
* korektné vzťahy medzi rodičmi a učiteľkami.
* Negatíva:
* nástenky nesledujú rodičia pravidelne, ľahostajní k oznamom,
* majú predstavu, že sme tu konkrétne pre ich dieťa, žiadajú o uprednostňovanie svojho dieťaťa.
* Doporučenia:
* informačné nástenky a oznamy zriaďovať pútavejšou formou, využívať EDUPAGE stránku
* informovať pravidelne na webovom sídle MŠ,
* zlepšiť vzájomné vzťahy učiteľka – rodič pri komunikácií, spoločných stretnutiach,
* prerozdeliť zodpovednosť na ostatných zamestnancov.

**Spolupráca so ZŠ:**

- Učiteľky konzultujú a komunikujú s učiteľkami budúcich prvákov,  
- realizovať návštevu 1.ročníka za účelom oboznámenia sa s prostredím ZŠ,  
- zápis sa konal s účasťou detí, rodičov, učiteliek MŠ.

**Spolupráca s CPPPa P, so ŠPPP:**

- zabezpečenie kvalifikovanej psychologickej prevencie,  
- realizácia depistáže školskej spôsobilosti pre deti, ktoré majú pred zápisom do ZŠ. Okrem toho na základe odporúčaní, alebo žiadosti rodičov vykonávajú psychologické testy zamerané na konkrétne odhalenie problému dieťaťa.  
  
**Spolupráca s obecným úradom:**

- realizácia aktivít, vystúpení, darčeky pre deti pri rôznych príležitostiach,  
- ústretovosť pána starostu pri riešení problémov,  
- práce v MŠ: kosenie, odpratávanie nepotrebných vecí, opravy v priestoroch MŠ.

**Spolupráca s klinickým logopédom:**

- pravidelné návštevy školskej logopedky Mgr.Fašungovej, ktorej je sprostredkovaný priestor v MŠ, pozitívne vplývajú na rozvoj rečových a komunikačných schopností detí, ktoré majú s tým problémy. Rodičom je sprostredkované osobné stretnutie s logopedkou a v prípade potreby navrhnuté riešenie a spolupráca s inými odborníkmi. Vzájomnou výmenou informácií s učiteľkami, môže včas určiť vhodný postup pre zlepšenie rozvoja rečových a komunikačných schopností.

**Spolupráca so školskou jedálňou:**

-ŠJ je súčasťou MŠ a významnou mierou sa podieľa na zdravom vývoji detí. Zamestnanci ŠJ sa aktívne podieľajú aj na výchove k zdravému stravovaniu, správnym stravovacím návykom, zdravému životnému štýlu. Prostredníctvom ŠJ je MŠ zapojená do niekoľkých projektov zameraných na zdravú stravu a zdravý životný štýl. Sú to projekty ,,Zdravé ovocie“ a ,,Mliečny program“. Na webovom sídle sú pravidelne vyvesené informácie o stravovaní, z ktorých môžu rodičia čerpať. Prostredníctvom zdravého stravovania sa snažíme plniť úlohy vyplývajúce z Národného programu prevencie obezity a propagáciu zdravého životného štýlu.

**Iné:**

* CVČ Maják Námestovo (krúžok anglického jazyka, rôzne výtvarné súťaže a prezentácie)
* Lesníci obce Hruštín (besiedka s lesníkmi),
* Požiarny zbor obce Hruštín (návšteva hasičskej zbrojnice)
* Zdravotná služba SR (návšteva sanitky a zdravotníkov v MŠ).

1. **Riadiaca a kontrolná činnosť**

Materská škola pracovala podľa vypracovanej dlhodobej koncepcie a jej zamerania. Plynulú výchovno – vzdelávaciu činnosť zabezpečovalo efektívne plánovanie cieľov a úloh zo Školského vzdelávacieho programu. Prevládala efektívna činnosť a optimálne riadenie materskej školy s využitím možnosti delegovania právomocí a participatívneho riadenia (spoluúčasť pedagógov a samosprávnych orgánov školy).

**Vnútroškolská kontrola**

Zabezpečovala sa v zmysle vypracovaného plánu kontrolnej činnosti rôznymi formami. Výsledky kontroly sa pravidelne analyzovali na pedagogických a pracovných poradách. V priebehu roka bol zabezpečený aktuálny tok odborných a iných informácií. Zistené nedostatky v pedagogickej dokumentácií boli operatívne odstraňované. Priestory školy, v ktorých sa uskutočňoval výchovno – vzdelávací a celkový pobyt detí bol vyhovujúci. Triedy boli vždy esteticky  upravené a prispôsobené na proces. Dodržiavala sa bezpečnosť a ochrana zdravia pri práci. Triedna dokumentácia bola vedená v zmysle platnej legislatívy. Zodpovedne sa viedla administratíva záznamov z porád pedagogických, prevádzkových, ZRPŠ.

**Kontrolno – hospitačná činnosť**

Hospitačná činnosť bola zameraná vo všetkých výchovných zložkách a výchovno – vzdelávacích činnostiach smerom na učiteľku, spôsob plnenia, realizáciu   
a uplatňovania progresívnych metód a foriem práce. Z hľadiska činnosti detí bol vytvorený dostatočný priestor na sebarealizáciu a rozvoj každého dieťaťa a to   
predovšetkým uplatňovaním poznatkov a vlastných zážitkov a spontánnej formy učenia. Smerom na deti bolo zameranie na úroveň prosociálneho cítenia a správania a na   
pripravenosť detí do školy.

Výchovno-vzdelávaciu prácu hodnotím vo všetkých ukazovateľoch ako kladnú. Atmosféra v triedach a celková psychosociálna klíma bola na priaznivej úrovni. Prostredníctvom premyslenej, plánovanej činnosti, využívaním vhodných foriem a metód práce škola zabezpečovala príkladnú úroveň rozvoja osobnosti každého dieťaťa. Celková efektívnosť výchovno – vzdelávacieho procesu vo vzťahu ku koncepcii a zameraniu školy sa zabezpečovala predovšetkým cez konkrétnosť plánovaných úloh primeraných veku detí, vyváženosťou výchovných a vzdelávacích úloh.  
 V oblasti organizácie práce sa nevyskytli žiadne nedostatky, dodržiavali sa organizačné predpisy, vyhlášky, Pracovný poriadok a Školský poriadok školy. V prípade nedostatkov a problémov sa situácia riešila hneď zvolaním porady a sprísnením pravidiel.

**Kontrola prevádzkovo – pracovnej činnosti**

V tomto smere boli kontroly zamerané na dodržiavanie  pracovného a vnútorného poriadku školy, dodržiavanie pracovnej doby a jej efektívnosť, dodržiavanie pracovných náplní v pracovnom procese. Taktiež dodržiavanie bezpečnostných predpisov, používanie OOPP a čistotu školského dvora. Zameranie bolo tiež na stav hygieny, čistoty zariadenia a využívanie čistiacich prostriedkov.

Doporučenia:

* prerozdeliť kompetencie a úlohy medzi pedagogických zamestnancov a tým ich viac zapojiť do pomoci pri riadení a zviditeľňovaní našej MŠ,
* podporovať vzdelávanie pedagogických zamestnancov s úmyslom rozvíjať ich tvorivosť a iniciatívu,
* dbať na úpravu svojho prostredia, šetrenie s energiami a materiálno - technickými prostriedkami,
* analyzovať výsledky vnútroškolskej kontroly a pri uložení opatrení vykonať dôslednú kontrolu ich plnenia.

#### SWOT ANALÝZA

|  |  |
| --- | --- |
| **Silné stránky**   * výborná poloha MŠ * pružnosť pri plnení požiadaviek od rodičov * úplná kvalifikovanosť pedagogických zamestnancov, * schopnosť pedagógov uplatňovať nové trendy vo výchove a vzdelávaní * neklesajúci záujem o  MŠ * spolupráca s externým prostredím * tradičné , zaujímavé detské podujatia * zavádzanie inovatívnych postupov do výchovno- vzdelávacieho procesu * krúžkové činnosti, logopedická starostlivosť | **Slabé stránky**   * didaktické pomôcky nie sú rovnako zabezpečené jednotlivo pre triedy * opotrebované hygienické zariadenia (pavilón C), neustála nutnosť opráv jednotlivých priestorov, * problémy s navýšením cien za energie, * časté problémy s IKT, interaktívnymi tabuľami * časté striedanie pedagogického kolektívu (odchody mladých učiteliek na MD, chorobnosť starších) |
| **Možnosti**   * skvalitniť vzdelávanie pedagogických zamestnancov prostredníctvom ponúk   metodických centier , kurzov, školení   * zlepšenie materiálno- technických podmienok projektmi,   rekonštrukciiou sociálnych zariadení v pavilóne C   * naďalej prezentovať prácu MŠ na verejnosti , v médiach, súťažiach * zapájať rodičov do rôznych aktivít školy, zlepšiť informovanosť | **Ohrozenia**   * demografický vývoj * migrácia obyvateľstva |

Podľa podkladov triednych učiteliek a vnútroškolskej kontroly spracovala:

Bc. Očkajáková Marcela

riaditeľka MŠ